
ΠΡΟΣ: 
Εκπαιδευτικούς Πληροφορικής Δ/νσεων Π/θμιας και Δ/θμιας Εκπ/σης Χανίων & Ρεθύμνου
(δια των διευθύνσεων)

Θέμα:«Ευρωπαϊκή Εβδομάδα Προγραμματισμού [15-23 Οκτωβρίου 2016]»

Αγαπητοί/ ες  συνάδελφοι/ -ισες ,
Στο πλαίσιο των δράσεών μας με τίτλο «Εβδομάδα Πληροφορικής: Ώρα Κώδικα» υποστηρίζουμε και ενθαρρύνουμε τη συμμετοχή των σχολείων μας στην Ευρωπαϊκή Εβδομάδα Προγραμματισμού.
[bookmark: _GoBack]Στις 15-23 Οκτωβρίου 2016 θα πραγματοποιηθεί για τέταρτη χρονιά η Ευρωπαϊκή Εβδομάδα Προγραμματισμού. Εκατομμύρια παιδιά, γονείς, εκπαιδευτικοί, επιχειρηματίες και πολιτικοί ιθύνοντες θα συμμετάσχουν σε μαζικές εκδηλώσεις και θα παρακολουθήσουν μαθήματα για να μάθουν προγραμματισμό και να αποκτήσουν συναφείς δεξιότητες. Η ιδέα είναι να προβληθεί ο προγραμματισμός, να απομυθοποιηθούν οι σχετικές δεξιότητες, και να έρθουν σε επαφή άτομα που έχουν μεγάλη επιθυμία να αποκτήσουν γνώσεις.
Πώς μπορεί να συμμετέχει κάποιος στην Ευρωπαϊκή Εβδομάδα Προγραμματισμού;
· Παιδιά/έφηβοι/ενήλικες μπορούν να συμμετάσχουν σε εκδηλώσεις για τον προγραμματισμό
· Προγραμματιστές μπορούν να διοργανώσουν εργαστήρια σε σχολεία, ανοιχτά εργαστήρια (hackspaces) ή κοινοτικά κέντρα
· Εκπαιδευτικοί που διδάσκουν προγραμματισμό μπορούν να διοργανώσουν μαθήματα προγραμματισμού, να κοινοποιήσουν τα προγράμματα των μαθημάτων τους και να διοργανώσουν εργαστήρια για τους συναδέλφους τους
· Εκπαιδευτικοί που δεν διδάσκουν προγραμματισμό μπορούν να διοργανώσουν σεμινάρια ή να προσκαλέσουν τους γονείς ή τους μαθητές να ανταλλάξουν γνώσεις για τον προγραμματισμό
· Γονείς μπορούν να ενθαρρύνουν τα παιδιά τους να συμμετάσχουν σε ένα εργαστήριο προγραμματισμού
· Επιχειρήσεις και μη κερδοσκοπικές οργανώσεις μπορούν να φιλοξενήσουν εργαστήρια προγραμματισμού, να διαθέσουν εκπαιδευτές από το προσωπικό τους, να διοργανώσουν διασκεδαστικά δρώμενα προγραμματισμού για μαθητές ή να προσφέρουν χορηγίες για εκδηλώσεις προγραμματισμού
· Κάθε άτομο που συμμετέχει σε δραστηριότητα προγραμματισμού μπορεί να μιλήσει για την εμπειρία του και να εμπνεύσει κι άλλους!

Συγκεκριμένα για τους εκπαιδευτικούς πληροφορικής προτείνονται: 
· Ενημέρωση σχετικά με την δράση - προετοιμασία με παραδείγματα δραστηριοτήτων από: 
· την πρωτοβουλία Σχολικών Συμβούλων Πληροφορικής στην Ελλάδα http://cseduweek.wordpress.com/
· Ιστότοπο της Ευρωπαϊκής Εβδομάδας Προγραμματισμού http://codeweek.eu όπου θα μάθετε περισσότερα και θα βρείτε τις εκδηλώσεις που πραγματοποιούνται στην πόλη σας 
· Από τον ιστότοπο http://www.openscience.gr/codeEUGreece/my-event για το πώς θα οργανώσετε μια εκδήλωση στο σχολείο σας
· Δείτε άλλες εκδηλώσεις στην Ελλάδα και προσθέστε τη δική σας δράση στο σχολείο σας

· Σχολικές δράσεις, που μπορούν να πραγματοποιηθούν:
· Ανάγνωση σε πρωινή συγκέντρωση σύντομου κειμένου σχετικά με το θέμα προς ενημέρωση μαθητών και καθηγητών (μπορεί να ανακτηθεί από: http://cseduweek.wordpress .com/) 
· Προαιρετική αποστολή ενημερωτικής επιστολής στους γονείς των μαθητών του σχολείου (μπορεί να ανακτηθεί από: http://cseduweek.wordpress.com)  
· Συζήτηση με τους μαθητές για την Πληροφορική και τον κώδικα προγράμματος και το πώς μπορούν να γίνουν δημιουργοί και όχι μόνο καταναλωτές, με την παρότρυνση να συζητήσουν και να μεταφέρουν την εμπειρία τους στο περιβάλλον τους
· Εκπόνηση κατάλληλης αυθεντικής μαθησιακής βιωματικής δραστηριότητας στη διάρκεια μιας (1) διδακτικής ώρας μαθήματος Πληροφορικής μέσα στην εβδομάδα, για κάθε τμήμα, που μπορεί να περιλαμβάνει ανάπτυξη/τροποποίηση κώδικα, αλλά και επίδειξη, προβολή  video κλπ.  Έτοιμες δραστηριότητες, προτάσεις διεξαγωγής των δραστηριοτήτων, λοιπά στοιχεία, αναρτώνται προοδευτικά στο δικτυακό τόπο της ελληνικής προσπάθειας Σχολικών Συμβούλων Πληροφορικής http://cseduweek.wordpress.com/ παράλληλα με το υλικό της ευρωπαϊκής δράσης που εμπλουτίζεται καθημερινά  

Όποιος συνάδελφος επιθυμεί προσκαλείται να συμμετάσχει, να προτείνει  εκδηλώσεις  ή να συμμετέχει με το σχολείο του και να το δηλώσει  τόσο στο  e-mail gogoulosg@sch.gr, όσο και στο χάρτη http://events.codeweek.eu/  για να φανεί πάλι η χώρα μας και φέτος.
Σημειώνουμε, ότι την Ευρωπαϊκή Εβδομάδα Προγραμματισμού ακολουθεί η Παγκόσμια Εβδομάδα Προγραμματισμού «Ώρα Κώδικα» το Δεκέμβριο του 2016 από το Code.org

Ενδεικτικό περιεχόμενο για τις εκδηλώσεις 
Στα Ελληνικά 
• Ένα βιβλίο για τη δημιουργία παιχνιδιών στο Scratch: http://www.scratchplay.gr/ ή ειδικά θέματα στον προγραμματισμό με Scratch: http://portal.opendiscoveryspace.eu/sites/default/files/eidikathemataprogrammatismoysescratch.pdf
• Υλικό για το εργαλείο AppInventor: http://codeweek.eu/resources/greece/AppInventor_NXT.pdf
• Βιβλίο και υλικό για τη δημιουργία παιχνιδιών με το MSKodu: http://www.koduplay.gr/ 
• Υλικό για ανάπτυξη εφαρμογών σε τεχνολογίες του web: http://www.test4u.eu/el/codeweek
• Η Ώρα του Κώδικα (HourofCode): http://learn.code.org/hoc/1 

Στα Αγγλικά 
• FlappyCode (φτιάξτε το δικό σας FlappyBird από την αρχή): http://learn.code.org/flappy/1 
• Play Lab: http://learn.code.org/s/playlab/stage/1/puzzle/1 
• RoboMind (κατευθύνετε ένα ρομπότ στο στόχο του): https://www.robomindacademy.com/go/robomind/home
• LightBot (δωρεάν εφαρμογή για συσκευές Android και iOS): http://lightbot.com/hocflash.html
• forZombies (μάθετε Rubyon με τα zombies να σας κυνηγούν!): http://railsforzombies.org/ 
• TryRuby (η πρώτη επαφή με τη Ruby μέσα από τον browser): http://tryruby.org/levels/1/challenges/0 
• RubyWarrior (προγραμματίστε έναν ιππότη καθώς επιτίθεται στους δράκους): https://www.bloc.io/rubywarrior/#/

Ο Σχολικός Σύμβουλος 


Γώγουλος Γεώργιος

